**โอกาสสุดท้ายรีบสมัครด่วน! ก่อน 20 กุมภาพันธ์นี้ ร่วมแข่งขันสุดยอดทีมพัฒนาแผนธุรกิจ**

**SCG Bangkok Business Challenge @ Sasin 2022 Thailand Competition**

โอกาสสุดท้ายกับการเป็นหนึ่งในสุดยอดทีมพัฒนาแผนธุรกิจเพื่อตอบโจทย์สังคมและความยั่งยืนในการแข่งขัน **SCG Bangkok Business Challenge @ Sasin 2022 (Thailand Competition)** ชิงรางวัลรวมมูลค่ากว่า 150,000 บาท เปิดโอกาสให้นิสิตและนักศึกษาระดับปริญญาตรี โท และเอก ทุกสาขาจากมหาวิทยาลัยทั่วประเทศไทย ร่วมสร้างอนาคตผู้ประกอบการ ภายใต้แนวคิด **“Redefining the Future of Sustainable Ventures”** รีบสมัครทางออนไลน์ด่วน! ก่อนวันที่ 20 กุมภาพันธ์ 2565 นี้

การแข่งขัน SCG Bangkok Business Challenge @ Sasin 2022 เป็นการร่วมมือกันระหว่าง **เอสซีจี เคมิคอลส์ (SCG Chemicals) ผู้นำนวัตกรรมเคมีภัณฑ์ครบวงจรเพื่อความยั่งยืนรายใหญ่ของไทย และเป็นผู้ผลิตชั้นนำของภูมิภาค** และ **สถาบันบัณฑิตบริหารธุรกิจ ศศินทร์ แห่งจุฬาลงกรณ์มหาวิทยาลัย (Sasin School of Management)** โดยมุ่งเน้นการสร้างแผนธุรกิจที่สามารถนำไปต่อยอดจริงทั้งในระดับประเทศและระดับโลก เป็นการพัฒนาและเสริมความสามารถด้านการทำธุรกิจของเยาวชนไทยจากความรู้และประสบการณ์จริง จนสามารถนำไปประยุกต์ใช้กับชีวิตในอนาคตได้อย่างยั่งยืน

นิสิต นักศึกษา ที่มีไอเดียและนวัตกรรมสุดสร้างสรรค์ สมัครเข้าแข่งขันในรอบ Thailand Competition ได้ตั้งแต่วันนี้จนถึง 20 กุมภาพันธ์ 2565 ที่ [submit.link/xw](https://bangkokbusinesschallenge.submit.com/show/8) หรือสอบถามข้อมูลเพิ่มเติมได้ที่ [bbc.sasin.edu/2022](https://bbc.sasin.edu/2022/) โดยการแข่งขันจะจัดขึ้นระหว่างวันที่ 26 - 27 มีนาคม 2565 ที่สถาบันบัณฑิตฯ ศศินทร์

***ผู้สนใจสามารถติดตามนวัตกรรมและข่าวสารอื่นๆ ของเอสซีจีได้ที่ <https://www.scg.com/esg/>*** [***https://scgnewschannel.com***](https://scgnewschannel.com) ***/Facebook: scgnewschannel / Twitter: @scgnewschannel หรือ Line@: @scgnewschannel***